48 Na nima ya mambu yai, bo songaka Yozefi nde: “Tata na nge me yantika kulemba.” Ebuna yandi bakaka bana na yandi zole Manase mpi Efrayimi kumosi ti yandi.+2 Na nima bo songaka Yakobi nde: “Mwana na nge Yozefi me kwisa.” Yo yina Izraele salaka ngolo mpi vandaka na mbeto na yandi.3 Yakobi tubilaka Yozefi nde:“Nzambi Nkwa-Ngolo Yonso monanaka na mono na Luzi na insi ya Kanana mpi yandi sakumunaka mono.+4 Ebuna yandi tubilaka mono nde, ‘Mono ke sala nde nge buta mingi, mono ta kumisa nge mingi, mpi mono ta kitula nge kimvuka ya bantu+ mpi mono ta pesa insi yai na bana* na nge bonso dikabu ya mvula na mvula.’+5 Ntangu yai, bana na nge zole yina nge butaka na insi ya Ezipte na ntwala nde mono kwisa na nge na Ezipte kele bana na mono.+ Efrayimi mpi Manase ta kuma bana na mono kaka mutindu Rubeni mpi Simeoni kele bana na mono.+6 Kansi, bana yina nge ta buta na nima na bo ta kuma bana na nge. Na ntangu ya kubaka dikabu, bo ta binga bo na zina ya bampangi na bo.+7 Kansi ntangu mono vandaka kukatuka na Padani, Rashele fwaka+ na lweka na mono na insi ya Kanana, kansi kitamina kuvandaka ntete nda na ntwala ya kukuma na Efrata.+ Yo yina mono zikaka yandi kuna na nzila ya Efrata, disongidila, Betelemi.”+8 Ebuna Izraele monaka bana ya Yozefi mpi yulaka nde: “Bayai banani?”9 Yozefi tubilaka tata na yandi nde: “Bo kele bana na mono yina Nzambi me pesa mono na kisika yai.”+ Mpi yandi tubaka nde: “Pardo, natila mono bo sambu mono sakumuna bo.”+10 Kansi meso ya Izraele lembaka sambu na kimununu, mpi yandi vandaka kumona diaka ve. Yo yina, Yozefi nataka bo pene-pene na yandi, ebuna yandi pesaka bo beze mpi yambaka bo.11 Izraele tubilaka Yozefi nde: “Mono yindulaka ve ata fioti nde mono ta mona luse na nge,+ kansi Nzambi me pesa mono mpi nzila ya kumona bana* na nge.”12 Ebuna Yozefi katulaka bo na mabolongo ya Izraele, mpi yandi fukamaka luse na ntoto.13 Ntangu yai, Yozefi bakaka bo zole, Efrayimi+ na diboko na yandi ya kitata sambu yandi vanda na diboko ya kimama ya Izraele, mpi Manase+ na diboko na yandi ya kimama sambu yandi vanda na diboko ya kitata ya Izraele, mpi nataka bo pene-pene na yandi.14 Kansi, Izraele tandulaka diboko na yandi ya kitata mpi tulaka yo na ntu ya Efrayimi, ata yandi vandaka leke, mpi yandi tulaka diboko na yandi ya kimama na ntu ya Manase. Yandi tulaka maboko na yandi mutindu yina na luzolo yonso, sambu Manase vandaka mwana ya ntete.+15 Ebuna yandi sakumunaka Yozefi mpi tubaka nde:+“Nzambi ya kieleka yina batata na mono Abrahami ti Izaki vandaka kutambula na ntwala na yandi,+Nzambi ya kieleka yina ke gungula mono na luzingu na mono ya mvimba tii bubu yai,+16 Wanzio yina gulusaka mono na bampasi yonso,+ sakumuna bana yai.+Bika nde bo binga bo na zina na mono mpi na zina ya batata na mono, Abrahami mpi Izaki,Bika nde bo kuma mingi kibeni na ntoto.”+17 Ntangu Yozefi monaka nde tata na yandi me tula diboko na yandi ya kitata na ntu ya Efrayimi, yo pesaka yandi ve kiese, yo yina yandi mekaka kukatula diboko ya tata na yandi na ntu ya Efrayimi mpi kutula yo na ntu ya Manase.18 Yozefi tubilaka tata na yandi nde: “Mutindu yina ve tata na mono, sambu yandi kele mwana-ntete.+ Tula diboko na nge ya kitata na ntu na yandi.”19 Kansi, tata na yandi buyaka mpi tubaka nde: “Mono me zaba, mwana na mono, mono me zaba. Yandi mpi ta kuma makanda, yandi mpi ta kuma nene. Ata mpidina, leke na yandi ta kuma nene kuluta yandi,+ mpi bana* na yandi ta vanda mingi kibeni mpi ta fwanana ti makanda.”+20 Yo yina yandi landaka kusakumuna bo na kilumbu yina+ nde:“Bika Izraele kutubila beno ntangu bo ke sakumuna, mpi kutuba nde,‘Bika Nzambi kukumisa nge bonso Efrayimi mpi bonso Manase.’”Na mutindu yina, yandi landaka kutula Efrayimi na ntwala ya Manase.21 Ebuna Izraele tubilaka Yozefi nde: “Tala, mono ke fwa,+ kansi ya kieleka Nzambi ta landa kuvanda ti beno mpi ta vutula beno na insi ya ba-nkaka na beno.+22 Kansi mono, mono ke pesa nge kitini mosi ya ntoto* kuluta bampangi na nge, ntoto yina mono bakaka na maboko ya bantu ya Amore ti mbele na mono ya bitumba mpi munduki na mono ya tolo-tolo.”
kon_Latn